İndi internet olmadan da “YouTube”da videoları izləmək mümkündür - serqqapisi.az
İndi internet olmadan da “YouTube”da videoları izləmək mümkündür
Nəşr edilib 13.02.2017 12:18 |
“Google” şirkəti internetə qoşulma olmadan videoları izləməyə imkan verən tətbiq istifadəyə verib. “YouTube Go” çarxları yaddaş kartında saxlamağa imkan verir.
Serqqapisi.az ictnews.az saytına istinadən xəbər verir ki, internetə qoşulmanın sürəti yüksək olmadıqda onlayn videoları izləmək çətindir. İndi “Android” mobil əməliyyat sistemi üçün “YouTube Go” tətbiqinin beta versiyasında çarxı yükləmək və fraqmentlərin yüklənməsini gözləmədən izləmək mümkündür.
Sözügedən tətbiq internetə aşağı sürətlə çıxışa malik regionlar üçün hazırlandığından iki keyfiyyət variantı dəstəklənir: “Basic Quality” (144p) və “Standard Quality” (360p). Videonun təsvirində yalnız onun müddəti deyil, həmçinin tutumu (meqabaytla) göstərilir.
“YouTube Go” tətbiqində yüksək təsvir ölçülü çarxı yükləmək olmaz, çünki aşağı sürətli internetlə “4K” və ya “Full HD” formatında videonun köçürülməsinə çox vaxt lazımdır.
Bundan başqa, yüklənmiş videoları “Bluetooth” vasitəsilə dostlarla bölüşmək imkanı var.